Sweet Home Alabama

Sweet Home Alabama הוא שיר של להקת הרוק הדרומי לנרד סקינרד אשר יצא בשנת 1974 באלבומם השני Second Helping, והגיע למקום ה-8 במצעד האמריקאי כלהיט השני של הלהקה.

בשנת 2002 יצא בארצות הברית הסרט אין כמו אלבמה (באנגלית: Sweet Home Alabama) ששמו לקוח משם הסינגל. בפסקול הסרט קיימת גרסת כיסוי לשיר בביצוע הזמרת ג'ול.

משמעות השיר 
השיר נכתב כתגובה לשני שירים, "Southern Man" ו-"Alabama" של ניל יאנג, אשר עסקו בגזענות ועבדות בדרום ארצות הברית. "חשבנו שניל ירה בכל הברווזים על מנת להרוג אחד או שניים"
אמר רוני ואן זאנט בזמן יציאת השיר. ההתייחסות ליאנג מבוטאת בבית השני של השיר:

נושאים אחרים שנויים במחלוקת בשיר הם ההתייחסות למושל אלבמה ג'ורג' וולאס (תומך ידוע בהפרדה גזעית) ופרשת ווטרגייט.

הכרה ופרסים 
 במאי 2006 עיתון ה"נשיונל ריווי" דירג את השיר במקום הרביעי מתוך 50 שירי הרוק השמרניים הגדולים.
 ביולי 2006 CMT (ערוץ מוזיקת קאנטרי), דירג אותו במקום הראשון מתוך 20 שירי הרוק הדרומיים הגדולים.
 בשנת 2004 הרולינג סטון דירג אותו במקום ה-398 ברשימת 500 השירים הגדולים בכל הזמנים.
 בשנת 2007 השיר הופיע באלבום שירי הנהיגה הטובים של כל הזמנים של טופ גיר.

קישורים חיצוניים 

 אקורדים לגיטרה ל-Sweet Home Alabama
 משמעויות השיר Sweet Home Alabama

הערות שוליים 

שירי לנרד סקינרד
שירים באנגלית
שירים נגד שנאת זרים וגזענות
שירים על אלבמה